Il-Kunsill Lokali ta’ Tas Sliema investa mas-€60,000 f’bandli u faċilitajiet ġodda aċċessibbli għal kulħadd fi Ġnien l-Indipendenza. Is-Sindku ta’ Tas Sliema, Anthony Chircop qal li qabel ma’ beda x-xogħol, il-kunsill kkonsulta mal-organizazzjoni mhux governattiva, Breaking Limits, dwar il-ħtiġijiet ta’ tfal b’ħiliet differenti. Hu żied li l-Kummissjoni Nazzjonali Persuni b’Diżabilità aċċertat li l-faċilitajiet ta’ logħob għat-tfal fil-ġnien ikunu adegwati għal tfal b’diżabilità. Is-Sur Chircop qal li dan il-ġnien huwa l-ewwel wieħed minn bosta f’ Tas Sliema fejn se jsir xogħol ta’ tisbieħ u manutenzjoni. Il-faċilitajiet il-ġodda kienu inawgurati mis-Segretarju Parlamentari għall-Kunsilli Lokali, Stefan Buontempo.